Kao i prije stotinu godina, pitanje inovativnih materijala i dalje je ključno. Dok su u to vrijeme rješenje bili cement i čelik, sad moramo istražiti održivo proizvedene prirodne materijale i razviti rješenja za proizvodnju kojoj su svojstvene niske emisije ugljika za sve materijale. To vrijedi za građevinarstvo, kao i za modu, dizajn, namještaj, prijevoz ili energiju. Trokut vrijednosti

U okviru novog europskog Bauhausa podržava se višerazinski pristup transformaciji – od globalnog do lokalnog. Klimatske promjene i zelena tranzicija dolaze s globalnim izazovima s kojima se treba suočiti na globalnoj razini. U isto se vrijeme promjena koja ima smisla za ljude događa na lokalnoj razini. Novi europski Bauhaus stoga se bavi nizom razinama transformacije, od globalne razine do četvrti, sela i gradova.

Postoji potreba da se s perspektive usmjerene na čovjeka prijeđe na perspektivu usmjerenu na život, pri čemu se iz prirode crpi nadahnuće i od nje uči. Načini za to su različiti: od zelenijih gradova i upotrebe materijala iz održivih izvora do inovativnih rješenja koja se temelje na oponašanju prirode; od brige o tlu do ponovne uporabe ili recikliranja otpada; od izgradnje zelenih urbanih koridora za aktivnu mobilnost do promišljanja o prometnoj infrastrukturi.

Ispitanici u fazi zajedničkog osmišljavanja utvrdili su jasnu potrebu za dodatnom kružnošću radi rješavanja pitanja neodržive upotrebe resursa i otpada, uključujući moguću upotrebu zastarjelih zgrada ili infrastrukture. To se odnosi na cijeli industrijski ekosustav, od proizvodnje do isporuke i potrošnje, u okviru razmišljanja temeljenog na kružnom gospodarstvu.

Transformacija predviđena novim europskim Bauhausom ovisi o tome da se u industrijskim ekosustavima, od građevinarstva do industrije koja se odnosi na način života i kreativnih industrija, od materijala do poslovnih modela, od digitalnog sektora do poljoprivredne proizvodnje, stvaraju prilagođena i cjenovno pristupačna rješenja. Kao što se pokazalo u fazi osmišljavanja, inovacije imaju ključnu ulogu. Pritom se ne misli samo na nove tehnologije, nego i na kombinaciju novih i tradicionalnih tehnika ili prilagodbu lokalnog obrtništva i znanja.

Komisija će u bliskoj suradnji s koalicijom „Obrazovanje za klimu”(*) raspisati poziv za iskazivanje interesa da mjesta obrazovanja i znanja (od javnih knjižnica do škola i sveučilišta) razviju vlastite projekte novog europskog Bauhausa. Komisija će povezati te projekte i osigurati njihovu vidljivost. Najbolji projekti moći će doći do izražaja na dodjeli nagrada za novi europski Bauhaus 2023. (* https://education-for-climate.ec.europa.eu/_hr )

Suradnja država članica i javnih tijela na međunarodnoj, nacionalnoj, regionalnoj i lokalnoj razini, uključujući sudjelovanje civilnog društva i predstavnika različitih zajednica, bit će od ključne važnosti. Od promicanja participativnih procesa zajedničkog osmišljavanja do sposobnosti podupiranja financiranja lokalnih projekata transformacije, u okviru novog europskog Bauhausa zahtijevat će se pojačana suradnja u ovom višerazinskom okviru upravljanja.

Za početak će države članice biti pozvane da određenom subjektu povjere ulogu kontaktne točke za inicijativu novi europski Bauhaus radi povezivanja i koordinacije u svojoj zemlji i sudjelovanja u neformalnoj mreži EU-a za razmjenu informacija i iskustava.

Europska komisija izvijestit će o napretku inicijative 2022.

Prilozi:

1. Izvješće o fazi zajedničkog osmišljavanja

2. Mobilizacija programa EU-a

3. Ekosustav politike novog europskog Bauhausa

Izvori

NASLOVNICA:

·Tree-House School © Valentino Gareri

·Architecture © Adobe Stock – lilymary

·Top view of people are resting on the lawn in the park © Adobe Stock – Watman

Unutarnje stranice

·Nautilus shell © Adobe Stock – Dean Pennala

·Green foliage texture © Adobe Stock – Vera Kuttelvaserova

·Top view of people are resting on the lawn in the park © Adobe Stock – Watman